Սուրիական տարածքներու վերջնական ահաբեկչազերծումը եթէ Թեհրանի ժողովէն բխած առաջադրանք է, ապա թէժ կէտը այս պահու դրութեամբ Իտլիպն է, որուն ուղղութեամբ մաքրազտման գործողութիւն չ՛իրականանար: Այնքան ատեն որ Անգարան իր տարածաշրջանի առանցքային գործընկերներէն երաշխիք չի ստանար, որ Իտլիպը յետ զինուորական գործողութեան պիտի յանձնուի իր վերահսկողութեան, կանաչ լոյս չի տար ռազմական միացեալ միջամտութեան: Միւս կողմէ, թէ՛ Մոսկուան եւ թէ՛ Թեհրանը ճիգ կ՛ընեն հակաամերիկեան ճակատին ներգրաւած պահել Անգարան, որ իր հերթին հերթական շեղում կ՛արձանագրէ ռազմավարական առանցքէն: